armvectores/hy_wikipedia_2023 huggingface dataset:
Մաքսիմ Ուերտա

Մաքսիմ Ուերտա Էռնանդես (իսպ.՝ Màxim Huerta Hernández հունվարի 26, 1971(1971-01-26), Utiel), իսպանացի լրագրող և բանաստեղծ։ 2018 թվականի հունիսին մեկ շաբաթ ժամկետով զբաղեցրել Է Իսպանիայի մշակույթի և սպորտի նախարարի պաշտոնը Պեդրո Սանչեսի կառավարությունում։ Հրաժարական է տվել նրա՝ հարկերից խուսափելու մասին տեղեկատվություն հրապարակումից հետո։


== Կենսագրություն ==
Մաքսիմ Ուերտան եղել է լրատվամիջոցների ոլորտի դիպլոմավորված մասնագետ, Վալենսիայի Սուրբ Պողոս համալսարանի շրջանավարտ, հրատարակչական գործում գրաֆիկական դիզայնի և նկարազարդումների ոլորտում բիզնես կառավարման մագիստրոս։ Իսպանիայի հեռուստատեսային գիտությունների և արվեստի ակադեմիայի անդամ։
Նա պրոֆեսիոնալ գործունեություն սկսել է հայրենի Ութիլում ռադիոյում և մամուլում։ 1997 թվականին նա աշխատանքի է անցել հեռուստատեսությունում՝ Canal Nou մարզային հեռուստաալիքում, որտեղ վարել և խմբագրել է տեղեկատվական ծրագրերը։ 2000 թվականին աշխատանքի է անցել Telecinco հեռուստաալիքում, նախ Վալենսիայում, ապա՝ Մադրիդի կենտրոնական տեղեկատվական խմբագրությունում։ 2005 թվականին աշխատանքի է անցել առավոտյան ծրագրի վարող Անա Ռոզա Քվինտանայի թիմում, որտեղ մինչև 2015 թվականը մասնագիտացել է աշխարհիկ կյանքի նորությունների մեջ։ Միաժամանակ աշխատել է ռադիոյում և զբաղվել  է գրական գործունեությամբ։ Յոթ վեպերի հեղինակ է և Գարնանային մրցանակի դափնեկիր՝ 2014 թվականի լավագույն սիրավեպի համար։ Նա չի թաքցրել իր ոչ ավանդական սեռական կողմնորոշումը։
2018 թվականի հունիսի 7-ին Մաքսիմ Ուերտան Պեդրո Սանչեսի կառավարությունում նշանակվել է Իսպանիայի մշակույթի և սպորտի նախարար։ Մեկ շաբաթ անց նա հրաժարական է տվել հարկային մեքենայությունների մեղադրանքների պատճառով՝ դրանով իսկ ռեկորդ սահմանելով դեմոկրատական Իսպանիայում նախարարի պաշտոնավարության ամենակարճ ցուցանիշով։ Հայտնի է դարձել, որ իր հիմնադրած ընկերության միջոցով խուսափել է ավելի քան 218 հազար եվրոյի չափով հարկերից։ Մշակույթի և սպորտի նախարարի պաշտոնում Ուերտային փոխարինել է Խոսե Գիրաոն, որը 1994-2001 թվականներին եղել է Ռեյնա Սոֆիա թանգարանի տնօրենը։


== Ծանոթագրություն ==


== Արտաքին հղումներ ==
Максим Уэрта на сайте Испанской академии телевизионных наук и искусств(իսպ.)
Eldiario.es Максим Уэрта(իսպ.)
El Mundo: Максим Уэрта уходит с поста министра культуры в связи с налоговыми махинациями и заявляет, что стал жертвой травли(իսպ.)
Լիժիա Ֆագունդես Թելլես

Լիժիա Ֆագունդես Թելլես (բրազ.-պորտ.՝ Lygia Fagundes Telles, ապրիլի 19, 1923(1923-04-19)[…], Consolação District և Սան Պաուլո, Բրազիլիա - ապրիլի 3, 2022(2022-04-03), Սան Պաուլո, Բրազիլիա), բրազիլացի գրող։ Հայտնի է իր նուրբ հոգեբանական պատմվածքներով և վեպերով։


== Կենսագրություն ==
Լիժիա Ֆագունդես Թելլեսը ծնվել է 1923 թվականին Սան Պաուլոյում։ Հոր աշխատանքի պատճառով ընտանիքը շատ հաճախ ստիպված է եղել տեղափոխվել տեղից տեղ։
Լիժիան սովորել է գիմնազիայում, շատ է ընթերցել և շուտ սկսել է փորձել ստեղծագործել։ Հորից ստացված միջոցներով 1938 թվականին հրատարակել է «Porões e Sobrados» («Հողեր ու թաունհաուսներ») պատմվածքների ժողովածուն։ 
1939 թվականին Ֆագունդեսն ավարտել է Սան Պաուլուի համալսարանը՝ իրավունքի և ֆիզիկական դաստիարակության բակալավրի աստիճանով։ 1941 թվականին նա ընդունվել է Սան Պաուլուի համալսարանին կից իրավաբանական դպրոց (պորտ․՝ Faculdade de Direito do Largo de São Francisco)՝ լինելով վեց ուսանողուհիներից մեկը ավելի քան հարյուր տղամարդկանց կողքին։
1944 թվականին լույս է տեսել նրա պատմվածքների երկրորդ ժողովածուն՝ «Ապրող լողափ» («Praia Viva»), որին հաջորդել է մեկ այլ` «Կարմիր կակտուս» ժողովածուն (1949) և երկու վեպ։
Հետագա երկու տասնամյակների ընթացքում՝ 1960-1980-ական թվականներին, լույս են տեսել ևս ութ պատմվածքների ժողովածուներ և երկու վեպ։
Լիժիա Ֆագունդես Թելլեսն ստացել է Բրազիլիայի գրեթե բոլոր կարևորագույն գրական մրցանակները։ Նա արժանացել է Գրքերի ազգային ինստիտուտի, Բրազիլիայի PEN ակումբի, Քննադատների, Բրազիլիայի ակադեմիայի, Գիմարաենսա Ռոզայի և «Բոա լեյտուրի» մրցանակների։ Երկրի ամենաշատ ընթերցվող արձակագիրներից մեկն է։
Լիժիա Ֆագունդես Թելլեսն իրավաբան էր ինչպես կրթությամբ, այնպես էլ զբաղմունքով, ապրում է Ռիո դե Ժանեյրոյում, աշխատում է կանխատեսումների պետական ​​ինստիտուտում։


== Ճանաչում ==
Գրքի ազգային ինստիտուտի մրցանակ (1958)
Գիմարաենսա Ռոզի մրցանակ (1972)
Բրազիլիայի գրականության ակադեմիայի Կոելյո Նետոյի մրցանակ (1973)
Պեդրո Նավայի մրցանակ տարվա լավագույն գրքի համար (1989)
Ազգային գրադարանի մրցանակ լավագույն պատմվածքի համար
APLUB մրցանակ գրականության բնագավառում
Բունգե հիմնադրամի մրցանակ (2005)
Ժաբուտի մրցանակ (1966, 1974, 2000)
Կամոենսի մրցանակ (2005)


== Ծանոթագրություններ ==


== Գրականություն ==
Բերեգույֆալու

Բերեգույֆալու (ուկրաիներեն՝ Берегуйфалу, հունգ.՝ Beregújfalu), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Բերեգույֆալու գյուղում բնակվում էր 1 926 մարդ։ Բնակավայրը զբաղեցնում է 2,85 կմ² տարածք։ Բնակչության խտությունը կազմում էր 675,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Պաիս

Դավիթ Բորիսովիչ Պաիս (ուկրաիներեն՝ Давид Борисович Паіс, ռուս.՝ Давид Борисович Паис, սեպտեմբերի 13, 1946(1946-09-13), Դնեպր, Ուկրաինական ԽՍՀ, ԽՍՀՄ - սեպտեմբերի 26, 1999(1999-09-26), Մոսկվա, Ռուսաստան), խորհրդային ֆուտբոլիստ, հարձակվող, կիսապաշտպան։ ԽՍՀՄ սպորտի վարպետ (1965)։ 1965-1966 թվականներին խաղացել է Երևանի «Արարատի» կազմում։


== Կարիերա ==
Դնեպրոպետրովսկի մանկական մարզադպրոցի և «Դնեպրի» սան, 1964 թվականին խաղացել է «Դնեպրի» փոխարինողների մազմում։ ԽՍՀՄ առաջնությունում հանդես է եկել Նիկոպոլի «Տրուբնիկ» (1965), Երևանի «Արարատ» (1965-1966), «Դնեպր» (1966), Մոսկվայի «Տորպեդո» (1967-1971), Դոնեցկի «Շախտյոր» (1972) ակումբներում։ 1974 թվականին աշխատել է Սեմիպալատինսկի «Սպարտակում» որպես մարզիչ։
Մրցաշրջանի լավագույն նորեկին տրվող մրցանակի դափնեկիր (1965, «Արարատ»)։ 1968 թվականի ԽՍՀՄ առաջնության բրոնզե մեդալակիր, 1968 թվականի ԽՍՀՄ գավաթակիր «Տորպեդոյի» կազմում։ Եվրագավաթներում անցկացրել է 7 խաղ, խփել մեկ գոլ։
Նա մահացել է 1999 թվականին 53 տարեկան հասակում։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ռաննամայզի եկեղեցի

Ռաննամայզ (էստ․՝ Rannamõisa kirik), եկեղեցի, որը գտնվում է Էստոնիայի հյուսիսային Հարյումաա նահանգի Հառկու շրջանում։ Կառուցվել է 1901 թ.-ին և օծվել 1905 թ.-ի հուլիսի 17-ին։
2000 թ.-ին Ռաննամայզի եկեղեցին ճանաչվել է Հառկու շրջանի ամենահարմարավետ վայրը։
Եկեղեցին օգտագործում է Ռաննամայզի լյութերական համայնքը։


== Արտաքին հղումներ ==
Եկեղեցու կայքը
Ձնծաղիկ

Ձնծաղիկ (լատ.՝ Galanthus), գալանտուս, ձմեռնածաղիկ, սպիտակածաղիկ, արանգ-պարանգ, շքանարգիզազգիների ընտանիքի բազմամյա, սոխուկավոր խոտաբույսերի ցեղ։


== Տարածում ==
Հանդիպում է Տավուշի մարզում (Իջևան, Աչաջուր գյուղ), աճում է ստորին լեռնային գոտում, կաղնու-բոխու անտառներում (1100 մ բարձրներում)։ Անդրկովկասյան բնաշխարհիկներ են։
Հայտնի է մոտ 20 տեսակ՝ տարածված Փոքր Ասիայում, Կենտրոնական և Հարավային Եվրոպայում, Կովկասում, 1 տեսակը՝ Լիբանանում։ Աճում է հիմնականում նախալեռնային և լեռնային անտառներում կամ բարձրլեռնային մարգագետիններում։


== Կենսաբանական նկարագիր ==

Տերևները մեծ մասամբ երկուսն են, գծաձև։ Ծաղիկները մեկական են, խոնարհված։ Ծաղկում է վաղ գարնանը։ Պտուղը տուփիկ է։ Որոշ (այդ թվում ՀՀ-ում աճող) տեսակներ դեղաբույսեր են, պարունակում են ալկալոիդներ։ Ալպիական ձնծաղիկ տարածված է ստորին լեռնային գոտու կաղնու – բոխու և հաճարենու անտառներում, կենու պուրակներում, նոսր թփուտներում և այլն, անդրկովկասյան ձնծաղիկի՝ ստորին և միջին լեռնային գոտիների կաղնու – բոխու և միայն բոխու անտառների փուխր բուսահողերում։ Այս տեսակները գրանցված են ՀՀ Կարմիր գրքում։


== Տեսակներ ==
Հայտնի է մոտ 20, ՀՀ-ում՝ 3 տեսակ՝ ձնծաղիկ ալպիական (G. alpinus), ձնծաղիկ անդրկովկասյան (G. transcaucasicus), ձնծաղիկ Արտյուշենկոյի (Տ. artjuschenkoae)։

Galanthus alpinus Sosn.
Galanthus alpinus Sosn. var. alpinus = [syn.  Galanthus caucasicus (Baker) W.T.Mill.]
Galanthus angustifolius Koss
Galanthus cilicicus Baker
Galanthus elwesii Hook.f.
Galanthus fosteri Baker
Galanthus gracilis Čelak.
Galanthus ikariae Baker
Galanthus koenenianus Lobin et al.
Galanthus lagodechianus Kem.-Nath.
Galanthus nivalis L.
Galanthus peshmenii A.P.Davis & C.D.Brickell
Galanthus platyphyllus Traub & Moldenke
[syn.  Galanthus latifolius Rupr.]
Galanthus plicatus M.Bieb.
Galanthus reginae-olgae Orph.
Galanthus rizehensis Stern
Galanthus transcaucasicus Fomin
Galanthus trojanus A.P.Davis & Özhatay
Galanthus woronowii Losinsk.,
Galanthus × allenii Baker
Galanthus × valentinei Baker


== Գեղարվեստական գրականության մեջ ==
Ձնծաղիկ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 3-6։


== Պատկերասրահ ==

		
		
		
		


== Ծանոթագրություններ ==


== Գրականություն ==
Артюшенко З. Т.. Критический обзор рода Galanthus L. // Ботанический журнал. М.-Л.։ 1966, 51։1443.
Артюшенко З. Т. Амариллисовые СССР. — Л.: Наука, 1970. — С. 41—83. — 179 с.
Головкин Б. Н. и др. Декоративные растения СССР. — М.: Мысль, 1986. — 320 с.
Диев М. М. Галянтусы. — М.: КМК, 2014. — 168 с. — 1000 экз. — ISBN 978-5-87317-936-7
Ֆոնտրուբի

Ֆոնտրուբի (կատ.՝ Font-rubí), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ալտ Պենեդես շրջանի կազմում։ Տարածքը զբաղեցնում է 37,03 կմ²։ Բնակչությունը՝ 1466 մարդ (2010 թվականի տվյալներով)։ Հեռավորուֆյունը ադմինիստրատական կենտրոնից՝ 75 կմ։


== Արտաքին հղումներ ==
Պաշտոնական կայք
Երվանդ Պետրոսյան

Երվանդ (Ֆերդինանդ) Մարկոսի Պետրոսյան (փետրվարի 23, 1940(1940-02-23) - հունիսի 12, 2016(2016-06-12), Երևան, Հայաստան), հայ բանաստեղծ, լրագրող։ ԽՍՀՄ գրողների միության անդամ 1977 թվականից։ ԽՄԿԿ անդամ 1966 թվականից։


== Կենսագրություն ==
Ծնվել է 1940 թվականին փետրվարի 23-ին, Արթիկի շրջանի Հնաբերդ գյուղում (այժմ՝ ՀՀ Արագածոտնի մարզ)։ Ավարտել է Երևանի Խաչատուր Աբովյանի անվան պետական մանկավարժական ինստիտուտի պատմալեզվաբանական ֆակուլտետը։ Աշխատել է Հայկական Խորհրդային Սոցիալիստական Հանրապետության հեռուստատեսության և ռադիոհաղորդումների պետական կոմիտեում, «Սովետական գրող» հրատարակչությունում։ 1977 թվականից Հայաստանի Գրողների միության անդամ է։ Ստեղծագործել է աշխատանքին զուգընթաց։ Հատկապես ճանաչում է ձեռք բերել մանկական ժողովածուներով։ Նրա բանաստեղծությունները տպագրվել են գրական մամուլում և հանդեսներում։ Զբաղվել է նաև թարգմանությամբ։ Գրքերից են՝ «Պատուհան», «Անվախճան օր», «Հեքիաթ մոծակի և փղերի մասին», «Ժամանակի ծառը», «Արևի տոնը», «Արագածից Արարատ», «Հազարան հավք», «Գաղտնիքի ծառ», «Մկնագիրք», «Կաթ-կաթ հեքիաթ», «Գիրք ելից», «Պապ ու թոռ» և այլն։


== Մրցանակներ ==
ՀՀ վարչապետի հուշամեդալ, 2011
ՀՀ մշակույթի նախարարության Ոսկե մեդալ, 2010
«Վարդավառ» և «Հազար ու մի եթե» մանկական գրքերն արժանացել են ՀԳՄ Վախթանգ Անանյանի անվան մանկապատանեկան գրքի մրցանակի, 2007
«Կապույտ հեքիաթ» մանկական ժողովածուն արժանացել է «Ոսկե եղեգն» գրական պետական մրցանակի, 1999
«Հազարան հավք» մանկական ժողովածուն արժանացել է ՀԳՄ Ստեփան Զորյանի անվան մրցանակի, 1989


== Երկեր ==
«Թե ինչպես գարունը եկավ» HEQIAT.am
Ծաղկաձորյան լուսաբաց, Եր., 2013։
Շարժասանդուղքի վրա, Եր., 2011։
Հազար ու մի հանելուկ։ ՄՀՄ գրատուն, 2011, էջ 64։
Ոսկե կռունկներ։ Հեքիաթներ, առասպելներ, զրույցներ։ «Էդիտ պրինտ» հրատարակչություն, 2011, էջ 287։
Գրքերի երամ, Եր., 2009։
Ամպ ու արև մեր բակում։ (Բանաստեղծություններ)։ Անտարես, 2006, էջ 23։
Գայլը, մուկը և մյուսները։ Մանկական բանաստեղծություններ։ Անտարես, 2005, էջ 24։
Մրգահանդես։ Բանաստեղծություններ։ Զանգակ-97, 2004, էջ 23։
Երգեր մանուկների համար։ Անտարես, 2004, էջ 22։
Պապ ու թոռ, Եր., 2003։
Գիրք ելից, Եր., 2003։
Հեքիաթ մոծակի և փղերի մասին։ Մրջյունիկ թագավորը։ «Նոյան տապան» գրատուն, 2002, էջ 12։
Կաթ-կաթ հեքիաթ։ Զանգակ-97, 1999, էջ 38։
Հազարան հավք։ Բանաստեղծություններ։ Արևւիկ, 1989, էջ 40։
Պատուհան։ «Հայաստան» հրատարակչություն, 1968, էջ 61։


== Թարգմանություններ (ռուսերենից և էստոներենից) ==
Լեելո Տունգալ, Յոթ ծովից այն կողմ, Եր., 2011։
Ժամանակակից ռուս մանկագիրները մանուկներին, Եր. 2011։
Վլադիմիր Մայակովսկի, Այս գրքույկը (համահեղինակ), Եր., 1983։


== Գրականություն ==
Մկրտիչ Մկրտչյան, Հաճելի հանդիպում (Երվանդ Պետրոսյանի «Պատուհան» գրքի մասին)։ «Գրական թերթ», 1969, № 5:


== Ծանոթագրություններ ==
Դա Հոնգ Պաո

Դա Հոնգ Պաո (Մեծ կարմիր խալաթ), Վույի ժայռի թեյ, որը աճում է Վույի լեռներում։ Այն ծանր օքսիդացված մուգ ուլոնգ թեյ է։
Լեգենդի համաձայն` Մին դինաստիայի կայսրի մայրը բուժվել է հիվանդությունից ինչ-որ թեյի շնորհիվ, և այդ կայսրը կարմիր մեծ խալաթներ է ուղարկում, որպեսզի փաթաթեն այն չորս թփերը որոնցից առաջացել է այդ թեյը։ Օրիգինալ թփերից վեցը, որոնք աճում են Վույու լեռան վրա գտնվող ժայռի վրա և վերաբերում են Սոնգ դինաստիայի ժամանակաշրջանին, դեռևս գոյություն ունեն և չափազանց բարձր են գնահատվում։ Հոնգ Պաո թեյը շատ թանկարժեք է. նրա մեկ կիլոգրամը կարող է վաճառվել մինչև 1,025,000 ԱՄՆ դոլարով կամ 35,436 դոլարով ամեն ունցիան (մայր բույսերից մեկից քաղված Դա Հոնգ Պաո թեյի 20 գրամը վաճառվել է ¥156,800 1998 թվականին)։
Վերջին տարիներին մի շարք ընկերություններ ներդրում են կատարել, որպեսզի պահպանեն հետաքրքրությունը այս թեյի և այսպես կոչված «արտիզիան» թեյի (անգլ.՝ artisian) նկատմամբ, որին բնորոշ է բարձր որակը և ունի հարուստ պատմություն, ինչպես  օրինակ Դա Հոնգ Պաոն։ Սրանց արտադրությունը թանկ արժի (և սովորաբար իսկական են համարվում, երբ աճում են իրենց ծագման տեղում), բայց երբ դրանք հայտնի դարձան արևմտյան երկրներում, այդ թեյի գնահատված տեսականին հասանելի դարձավ ամեն տարի, հաստատուն որակով, թեյի հայտնի դառնալու շնորհիվ։
Իսկական բույսերից վերցված ընձյուղները օգտագործվում էին գենետիկորեն նման բույսեր բույսեր ստանալու համար։ Համային տարբերությունները կախված են վերամշակումից, հողից և հետագայում աճեցված բույսերի գտնվելու վայրից, ինչն օգտագործում են Դա Հոնգ Պաո թեյերի որակը բարձրացնելու համար։
Իր բարձր որակի շնորհիվ Դա Հոնգ Պաո թեյը Չինաստանում սովորաբար պահվում է հարգարժան հյուրերի համար։


== Ծանոթագրություններ ==


== Գրականություն ==
Sutcliffe Theodora (ապրիլի 26, 2016)։ «The drink that costs more than gold»։ bbc.com։ Վերցված է ապրիլի 27, 2016 


== Արտաքին հղումներ ==
Chinese Famous Tea – Dahongpao Archived 2012-03-11 at the Wayback Machine. at teavivre.com
Կերոն (Կալվադոսի գավառ)

Կերոն (ֆր.՝ Cairon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1571 մարդ, բնակչության խտությունը` 265.82 մարդ/կմ²։ Բնակավայրը զբաղեցնում է 5.91 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1156 աշխատունակ (15-64 տարեկան)  բնակիչ, որոնցից ակտիվ էին 822-ը, իսկ ոչ ակտիվները` 334։ Ակտիվության ցուցանիշը կազմում է 71,1 %։ 822 աշխատունակ մարդկանցից աշխատել է 786 անձ (396 տղամարդ և 390 կին)։ Գործազուրկ են եղել 36 անձ (13 տղամարդ և 23 կին)։ 334 անաշխատունակներից 178-ը եղել են աշակերտներ կամ ուսանողներ, 113-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հարրի Փոթերը և Փիլիսոփայական քարը (երաժշտություն)

«Հարրի Փոթերը և Փիլիսոփայական քարը (սաունդթրեկ)» (անգլ.՝ Harry Potter and the Philosopher's Stone), երաժշտական ալբոմ, որը թողարկվել է 2001 թվականին և ներառում է Ջոն Ուիլյամի ստեղծագործությունները, որոնք ընդգրկվել են Հարրի Փոթերի սերիաներից առաջինի Հարրի Փոթերը և Փիլիսոփայական քարը ֆիլմի սաունդթրեկների ցանկի մեջ։


== Ստեղծագործությունների ցանկ ==


== Հետաքրքիր փաստեր ==
Ջոն Ուիլյամսի սաունդթրեկը առաջադրվել է Օսկար և երկու անգամ Գրեմմիի մրցանակների։


== Տես նաև ==
Հարրի Փոթերը և գաղտնիքների սենյակը (սաունդթրեք)
Հարրի Փոթերը և Ազկաբանի բանտարկյալը (սաունդթրեք)
Հարրի Փոթերը և Հրե գավաթը (սաունդթրեք)


== Արտաքին հղումներ ==
Список саундтреков к фильмам о Гарри Поттере Archived 2017-05-11 at the Wayback Machine.
Слушать саундтреки on-line
Երեմիա Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Երեմիա Գևորգի Արծրունի (1804, Վան, Վանի էյալեթ, Օսմանյան կայսրություն - 1877, Թիֆլիս, Կովկասի փոխարքայություն, Ռուսական կայսրություն), հայ պետական հասարակական գործիչ, գեներալ-մայոր (1861 թվականից)։
Գևորգ Արծրունու որդին, Գրիգոր և Անդրեաս Արծրունիների հայրը։


== Կենսագրություն ==
Սովորել է Թիֆլիսի ազնվականական դպրոցում, ապա Պետերբուրգի ռազմական ուսումնարանում։ Որպես սպա մասնակցել է 1826-1828 թվականների ռուս-պարսկական և 1828-1929 թվականների ռուս-թուրքական պատերազմներին։ 1830-ական թվականների վերջերին ստացել է գնդապետի աստիճան և նշանակվել Կովկասյան բանակի գլխավոր ինտենդանտ։
1840-ական թվականների սկզբին թողել է զինծառայությունը և բնակություն հաստատել Մոսկվայում։ 1841 թվականին ամուսանցել է իշխան Դավիթ Նազարյանի դստեր՝ Ագրիպինայի հետ, ում հետ ունեցել են 8 զավակ՝ 3 աղջիկ ու 5 տղա։ Որդիներից մեկը եղել է մեծ հրապարակախոս Գրիգոր Արծրունին։ Դուստրերից մեկը ամուսնացել է Քութաիսիի փոխնահանգաետ գերմանացի Ֆոն Բրուգենի հետ։ 1857 թվականին տեղափոխվել է Թիֆլիս։ 1860 թվականին նորից անցել է զինծառայության, որից վերջնականապես հրաժարվել է 1864 թվականին։ Եղել է Թիֆլիսի առաջին քաղաքագլուխը (1867)։ Երեմիա Արծրունին գործուն մասնակցություն է բերել Թիֆլիսի հայերի հասարակական-մշակութային կյանքին, զբաղվել է դպրոցական-կրթական հարցերով։ 1872 թվականին հրատարակել է «Խնդիր երկաթէ ճանապարհի վերա դեպ ի Հնդկաստան» գրքույկը (հայերեն և ռուսերեն), որտեղ արծարծել է Անդրկովկասից (Պարսկաստանի վրայով) Հնդկաստան տանող երկաթգծի կառուցման գաղափարը։
Երեմիա Արծրունին մտերիմ է եղել Միքայել Նալբանդյանի հետ։ Մեծ աջակցություն է ունեցել Վարագա դպրոցի կյանքում, ինչպես նաև արևմտահայության վիճակը բարելավելու գործում։
Կյանքի վերջին տարիներին զբաղվում էր ընթերցանությամբ ու գրի էր առնում իր «Զինվորական հուշեր» գիրքը, որը սակայն մնում է անավարտ իր մահվան պատճառով։ 1877 թվականին Երեմիա Արծրունին մահանում է ու թաղվում Թիֆլիսի Վերայի գերեզմանատանը։


== Ծանոթագրություններ ==
C (այլ կիրառումներ)

C-ն կարող է վերաբերել՝

Cc՝ լատինական այբուբենի երրորդ տառը
C՝ տարածված ծրագրավորման լեզու
C՝ ածխածին քիմիական տարրը
Բրայի Կորնեոտ

Բրայի Կորնեոտ (ֆր.՝  Brailly-Cornehotte), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 239 մարդ, բնակչության խտությունը` 20.78 մարդ/կմ²։ Բնակավայրը զբաղեցնում է 11.5 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 43։ Ակտիվության ցուցանիշը կազմում է 71,1 %։ 106 աշխատունակ մարդկանցից աշխատել է 91 անձ (52 տղամարդ և 39 կին)։ Գործազուրկ են եղել 15 անձ (7 տղամարդ և 8 կին)։ 43 անաշխատունակներից 9-ը եղել են աշակերտներ կամ ուսանողներ, 18-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովո-Իվանովսկոե (գյուղ, Խոլմ-Ժիրովսկի շրջան)

Նովո-Իվանովսկոե (ռուս.՝ Ново-Ивановское), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդմոստկի (գյուղ, Պոչինկովսկի շրջան)

Պոդմոստկի (ռուս.՝ Подмостки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեսիկա Բիլ

Ջեսիկա Կլեր Բիլ (անգլ.՝ Jessica Claire Biel, մարտի 3, 1982(1982-03-03)[…], Ely, Մինեսոտա, ԱՄՆ), ամերիկացի դերասանուհի։ Հանդիսատեսին հայտնի է «Մարգարեն» և «Իլյուզիանիստը» ֆիլմերից։


== Կենսագրություն ==
Ջեսիկան ծնվել է Ամերիկայի փոքր Իլի քաղաքում, որը գտնվում է Մինեսոտա նահանգում։ Հայրը՝ Ջոնաթան Էդվարդ Բիլն է իսկ մայրը՝ Կամբրելի Բիլը։ Ջեսիկայի ծնունդից 3 տարի հետո ընտանիքում ծնվում է նրա եղբայր Ջասթինը։ Մանկության տարիները Ջեսիկան իր ընտանիքի հետ անցկացրել է Տեխասում, Մինեսոտայում և Վուդսթոքում։ Վերջ ի վերջո ընտանիքը մշտական բնակություն հաստատեց Բոուլդերում։
Սկզբում Ջեսիկան երգում էր, հետո նույնիսկ մասնակցել է մի քանի քաղաքային երաժշտական նախագծերի, գլխավոր դերերում է եղել այնպիսի մյուզիքլներում ինչպիսիք են՝ «Էննին», «Երաժշտության ձայնը», «Գեղեցկուհին և հրեշը»։ 12 տարեկան հասակում մասնակցել է «Տաղանդների և մոդելների համաշխարհային ասոցիացիայի» կոնֆերենցիային, որտեղ գրավել է մի քանի մոդելային գործակալների ուշադրությունը։ Այդ ժամանակներից Ջեսիկան սկսեց նկարահանվել գովազդային հոլովակներում։
Դրանից հետո Ջեսիկան գլխավոր դերում խաղաց «I'ts Digital World» մյուզիքլում, որը սակայն էկրաններին չբարձրացվեց։
14 տարեկան հասակում Ջեսիկայի մոտ կինո մտնելու մի քանի անհաջող փորձեր եղան։ Ի վերջո նա նկարահանվեց «7-րդ երկինք» ընտանեկան սերիալում, որպես ավագ դուստրի դերակատար։ Այդ սերիալը պլանավորվել էր ցուցադրվել «FOX» ալիքով, սակային սերիալը սկսվեց ցուցադրվել միայն 1996 թ․ «Warner Brothers»-ով։ Սերիալը ձգվեց ոչ ավել ոչ պակաս քան 11 տարի և դարձավ հեռուստատեսության պատմության մեջ ամենաերկար սերիալը։ Ջեսիկան առաջին անգամ նկարահանվեց «Ոլիի ոսկին» ֆիլմում, որտեղ նա կատարում էր Քեյսի Ջեքսոնի դերը։ Այդ դերը նրան բերեց «Young Artist Award» մրցանակը։
2000 թվականին Ջեսիկայի մոտ «Գեղեցկություն ամերիկյան ձևով» ֆիլմում նկարահանվելու անհաջող փորձեր կատարվեցին։ Դրանից հետո Ջեսիկան հայտարարեց, որ հոգնել է սերիալում նկարահանվելուց։ Եվ դրանից հետո նա կիսամերկ նկարվեց «Gear» ամսագրի շապիկին հայտնվելու համար, ինչը բողոքի մեծ ալիք բարձրացրեց ֆիլմի երկրպագուների և պրոդյուսերների մոտ, սակայն ֆիլմի գլխավոր պրոդյուսեր Աարոն Սպելլինգն հասկացնել տվեց բոլորին, որ չի պատրաստվում խզել պայմանագիրը Բիլի հետ։ Այնուամենայնիվ մնացած սերիաներում Ջեսիկան գրեթե չէր հայտնվում, ինչը կապված էր (ըստ սյուժեի) այլ նահանգում իր ուսմամբ։ Հիմա արդեն Ջեսիկան զղջում է ամսագրի հետ կապված դեպքը, սակայն այն համարում է օգտակար կյանքի փորձ։ 
2007 թվականին Ջեսիկան նկարահանվել է «Մարգարեն» ֆիլմում, Նիկոլաս Քեյջի և Ջուլիանա Մուրի հետ համատեղ։ 2008 թ․ սեպտեմբերի 8-ին ներկա է եղել «Հեշտ ապրելակերպ» ֆիլմի պրեմիերային՝ Տորոնտոյի կինոփառատոնում։


== Անձնական կյանք ==
2012 թվականի հոկտեմբերի 19-ին Ջեսիկա Բիլն ամուսնացել է երգիչ և դերասան Ջասթին Թիմբերլեյքի հետ, որի հետ նախքան հարսանիքը հանդիպում էր հինգ տարի։ 2013 թվականի սեպտեմբերին պաշտոնապես վերցրել է ամուսնու ազգանունը, բայց ֆիլմերում շարունակել է հանդես գալ իր օրիորդական ազգանունով։ Նրանց որդին՝ Սայլաս Ռենդալ Թիմբերլեյքը, ծնվել է 2015 թվականի ապրիլի 8-ին։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր և սցենարիստ ===


== Ծանոթագրություններ ==
Անդրեյ Մելիք-Շահնազարով

Անդրեյ Մելիք-Շահնազարով (Անդրեաս Մելիք-Շահնազարյան, հուլիսի 24, 1887(1887-07-24), Շուշի, Ելիզավետպոլի նահանգ, Ռուսական կայսրություն - հոկտեմբերի 31, 1937(1937-10-31), Մինսկ, Բելառուսական ԽՍՀ, ԽՍՀՄ), հայ ռազմական գործիչ, դիվիզիայի հրամանատար, գնդապետ։


== Կենսագրություն ==
Անդրեյ Մելիք-Շահնազարովը ծնվել է 1887 թվականի հուլիսի 24-ին Շուշիում ռուսական բանակի գեներալ-լեյտենանտ Պավել Մելիք-Շահնազարովի ընտանիքում։ 1906 թվականին ավարտել է Վարշավայի Ալեքսանդր Սուվորովի անվան կադետական դպրոցը, իսկ 1908 թվականին՝ Սանկտ-Պետերբուրգի Նիկոլաևյան հեծելազորային ուսումնարանը։ 1914-1918 թվականներին մասնակցել է Առաջին համաշխարհային պատերազմին, ստացել փոխգնդապետի կոչում։ 1917-1918 թվականներին ծառայել է Հայկական կորպուսում (հրամանատար՝ Թովմաս Նազարբեկյան)։ 1918 թվականին մայիսին մասնակցել է Ղարաքիլիսայի հերոսամարտին, 1918 թվականին դեկտեմբերին՝ հայ-վրացական պատերազմին։ 1920 թվականին ստացել է գնդապետի կոչում, եղել Ալեքսանդրապոլի կայազորի առաջին հեծելազորային գնդի հրամանատար։ 1920 թվականին աշնանը մասնակցել է Թուրք-հայկական պատերազմին՝ կռվելով Կարսի ճակատում։ 1921-1931 թվականներին Հայկական 76-րդ հրաձգային դիվիզիայի հրամանատարն էր։ 1931 թվականին կարճ ժամանակով եղել է Մոսկվայի Ն. Ժուկովսկու անվան ռազմաօդային ակադեմիայի հրամանատարական ֆակուլտետի պետ, այնուհետև նշանակվել է Բելառուսական ԽՍՀ ռազմական օկրուգի 16-րդ հրաձգային կորպուսի հրամանատար։ 1937 թվականին Մինսկում անհիմն բռնադատվել է, 1937 թվականի հոկտեմբերի 31-ին գնդակահարվել է, 21 տարի անց՝ 1958 թվականին հետմահու արդարացվել։


== Աղբյուրներ ==
Հայկական համառոտ հանրագիտարան, հատ. 3, Երևան, 1999, էջ 650։
Ով ով է (Հայեր։ Կենսագրական հանրագիտարան), հատ. 2, Երևան, 2007, էջ 83։
Թեոբրոմին

Թեոբրոմին (լատ.՝  Theobroma cacao «կակաո»), պուրինների դասին պատկանող ալկալոիդ, թեոֆիլինի իզոմերներց է։ Սպիտակ բյուրեղները դառը համ ունեն, ջրում չեն լուծվում։
Առաջին անգամ հայտնաբերել է Ա․ Ա․ Վոսկրեսենսկին 1841 թվականին կակաոյի սերմերից կամ կակաոյի հատիկներից։ Հստակ բաղադրությունը և հոմոլոգիան կոֆեինի հետ հաստատվեց 1847 թվականին Գլասոնի կողմից։ Սինթետիկ ճանապարհով ստացվել է Գերման Ֆիշերի կողմից 1882 թվականին քսանտինի կապարի աղի մեթիլյոդիդի ալկիլացմամբ C5H2PbN4О2։ Բացի կակաոյից, որտեղ թեոբրոմինը պարունակվում է (1․5 %) կոֆեինի հետ միասին, այն որոշ քանակությամբ պարունակվում է սղոցանմանների որոշ տեսակներում։


== Հատկություններ ==
Թեոբրոմինը իրենից ներկայացնում է սպիտակ բյուրեղային նյութ, մի փոքր դառը համով, չի քայքայվում օդում անգամ 100 °C, 250 °C ջերմաստիճանում սկսում է սևանալ և 290-295 °C բոցավառվում է, հալվում է 329-330 °C։ Չի լուծվում լիգրոինում, փոքր-ինչ լուծվում է ջրում և ավելի պակաս սպիրտներում, եթերներում, քլորոֆորմում։ Քլորաջրով կամ աղաթթվով և բերթոլեի աղով թեոբրոմինի մշակումից ստացվում մեթիլալլոկսան, մեթիլմիզանյութ և մեթիլպարաբանային թթու, վերջինս ապետոբրոմիդի հետ միասին։ Քրոմային խառնուրդը, ինչպես նաև խիտ ազոտական թթուն թեոբրոմից սկզբում առանձնացնում են ամալինային թթվին, իսկ հետո ածխաթթու գազին, մեթիլամինին, մեթիլպարաբանային թթվին։
C7H8N4О2 + 3H2 О → СО 2 + 2NH2(CH3) + C4H4N2О4%
Էլեկտրական հոսանքի ազդեցությամբ թեոբրոմինից ստացվում է C6H8N2О8 բաղադրության նյութ (Rochleder и Hlasiwetz)։
Թեոբրոմինի քանակական բաղադրությունը որոշելու համար այսպես են անում․ 10 գ կակաոյի փոշին եռացնում են 20 րոպե, 120 սմ³ 5 %-ոց ծծմբական թթվում, ֆիլտրված լուծույթը քայքայում են՝ տաքացնելով ֆոսֆոր-մոլիբդենային սոդայի ավելցուկով և թողնում են մեկ օր, հետո ֆիլտրում են, նստվածքը լվանում են 5%-ոց ծծմբական թթվով, մշակում են բարիտով, հեռացնում են՝ բարիտի ավելցուկը ածխաթթու ավելացնելով, գոլորշիացնում են մինչև չորանալը, դուրս են կորզում քլորոֆորմով։ Խտացված  քլորոֆորմի լուծույթում գտնվում են թեոբրոմինը և կոֆեինը։ Որպեսզի առանձնացնեն թեոբրոմինը, ստացված պինդ նստվածքը լուծում են ջրում, որի մեջ պարունակվում է ամոնիակ։
Թեոբրոմինը համարվում է թույլ հիմք, այն փոխազդում է և՛ թթուների, և՛ հիմքերի հետ։ Թթուների հետ այն առաջացնում է լավ բյուրեղացանցով, սակայն փխրուն աղեր, որոնք ջրում կամ սպիրտում տաքացնելիս քայքայվում են։ Մետաղական ածանցյալներից ավելի կարևոր է արծաթի թեոբրոմինը  C7H7N4О2Ag, որի միջոցով կապ է հաստատվում թեոբրոմիդի և կոֆեինի ու քսանտինի միջև։ Այն ստացվում է այսպես․ թեոբրոմինի ամոնիակային լուծույթը նստեցնում են արծաթի նիտրատով և ստացված ժելատինային նստվածքը լուծում են տաք ամիակում․ տաքացման միջոցով ամիակի հեռացնելուց  հետո մնում է հատիկային բյուրեղային տեսքով։ Թեոբրոմինի նատրիումական աղը սալիցիլային նատրիումի հետ իրենից ներկայացնում է դեղամիջոց՝ դիուրետին։


== Ծանոթագրություններ ==


== Գրականություն ==
«Թեոբրոմին»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Հայդն (այլ կիրառումներ)

Հայդն անունը կամ տերմինը կարող է վերաբերել հետևյալ հոդվածներին․
Անձինք՝

Հայդն, Յոզեֆ - ավստրիացի կոմպոզիտոր։Նաև՝

Հայդն - խառնարան Մերկուրի մոլորակի վրա։
(3941) Հայդն - աստերոիդ։
Express (երգ)

«Express» , ամերիկյան երգչուհի և դերասանուհի Քրիստինա Ագիլերայի երգը, «Բուրլեսկ» ֆիլմից, թողարկված որպես «Burlesque: Original Motion Picture Soundtrack» հավաքածուի առաջին սինգլ։ Երգը արժանացել է երաժշտական քննադատների ճանաչմանը, գրավել է 32-րդ տեղը ճապոնական աղյուսակում և 2-րդ հորիզոնականը ամերիկյան Bubbling Under Hot 100 չարթում։


== Չարթեր ==


== Ծանոթագրություններ ==
Նիգերիայի ազգային գրադարան

Նիգերիայի ազգային գրադարան, սկսել է գործել 1960-ական թվականների կեսերին, երբ ընդունվել է 1964 թվականի «Ազգային գրադարանի մասին» օրենքը, որը հետագայում փոխարինվել է 1970 թվականի թիվ 29 օրենքով։ Նախքան «Ազգային գրադարանի մասին» օրենքի ընդունումը, Իբադանում անցկացված կրթական կոնֆերանսների շարքը մտավոր հիմք է դրել կառավարության կողմից ֆինանսավորվող գրադարանների ցանցի ստեղծման և Նիգերիայի քաղաքացիների համար ուսումնական նյութերի մատչելիության ապահովման համար։ Ավելի ուշ, տեղական գիտելիքների պահպանման անհրաժեշտությամբ ստեղծվել է կառավարական խորհրդատվական կոմիտե։ Նրան հանձնարարվել է գտնել կառավարությանն աջակցություն ցուցաբերելու միջոց՝ իր քաղաքականության մտավոր հիմքերին ավելի մեծ ուշադրություն դարձնելու, ազգային մատենագիտական կենտրոն ստեղծելու և գիտելիքների տարածման համար պայմաններ ստեղծելու համար։ Կոմիտեն առաջին խոշոր պաշտոնական մարմինն էր, որը կոչ է արել ստեղծել ազգային գրադարան իր հանձնարարականներում։ Կառավարությունը համաձայնել է կոմիտեի հետ և քայլեր ձեռնարկել Ազգային գրադարանի ստեղծման ուղղությամբ։


== Պատմություն և կազմակերպում ==
Գրադարանի շինարարությունը սկսվել է 1962 թվականին, և այն վերջնականապես բացվել է 1964 թվականի նոյեմբերին։ 1995 թվականին գլխադասային գրասենյակը Լագոսից տեղափոխվել է Աբուջա։
Նիգերիայի Ներկայացուցիչների պալատի կողմից ընդունված գրադարանի մասին օրենքը երաշխավորում է ֆինանսական աջակցություն նախագծին, օրենքը նաև նախատեսում է անձնակազմի պատրաստման և մասնագետների կողմից կազմված տնօրենների խորհրդի ստեղծման մասին դրույթներ։ Նիգերիայի Հանրապետության և Ասամբլեայի պահանջներին համապատասխան վարձվել է 15 գրադարանավարներից կազմված խումբ՝ գրադարանի անձնակազմի զարգացման և համալրման դրական գործառույթ ապահովելու համար։


== Ծանոթագրություններ ==


== Գրականություն ==
Anthony Olden (1995), «National Library of Nigeria», Libraries in Africa, Lanham, Maryland: Scarecrow Press, ISBN 0810830930, https://archive.org/details/librariesinafric0000olde 
Enyia, Chris O. National library of nigeria at 30: its history and prospects for the future(անգլ.) // Journal of Government Information : journal. — 1998. — Т. 25. — № 2. — С. 149—159. — 


== Արտաքին հղումներ ==
http://www.nln.gov.ng  Նիգերիայի ազգային գրադարան. պաշտոնական կայք
Իլիսինեա

Իլիսինեա (պորտ.՝  Ilicínea),համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 11 825 մարդ՝ 2006 թվականի տվյալներով։ Գրավում է 376,004 կմ2 տարածք։ Բնակչության խտությունը կազմում է՝ 31,4 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 39.436.368,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.511,07 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,758 (տվյալները ՄԱԿ-ի զարգացման ծրագրի)։
Բոյուքչայ

Բոյուքչայ, գետակ Կարսի մարզի Կարսի օկրուգում։


== Ծանոթագրություններ ==
Լավիլդիե

Լավիլդիե (ֆր.՝ Lavilledieu), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1885 մարդ, բնակչության խտությունը` 128.67 մարդ/կմ²։ Բնակավայրը զբաղեցնում է 14.65 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 135 կմ հարավ, Պրիվա քաղաքից` 22 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1217 աշխատունակ (15-64 տարեկան) բնակիչ, որոնցից ակտիվ էին 870-ը, իսկ ոչ ակտիվները` 347։ Ակտիվության ցուցանիշը կազմում է 71,5 %։ 870 աշխատունակ մարդկանցից աշխատել է 780 անձ (414 տղամարդ և 366 կին)։ Գործազուրկ են եղել 90 անձ (44 տղամարդ և 46 կին)։ 347 անաշխատունակներից 84-ը եղել են աշակերտներ կամ ուսանողներ, 174-ը` թոշակառուներ, իսկ 89-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիու (այլ կիրառումներ)

Դիու, կարող է վերաբերել՝

Դիու - լեռ Փոքր Կովկաս լեռնահամակարգում
Դիու - համայնք Ֆրանսիայում
Վատիլի

Վատիլի (հուն․՝ Βατυλή, թուրքերեն՝ Vadili)՝ մեծ գյուղ Կիպրոսի Հանրապետության Ֆամագուստայի շրջանում։ Տեղակայված է Լիսի գյուղին մոտ։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։


== Բնակչություն ==
Ըստ 2011 թվականի տվյալների գյուղի բնակչությունը կազմել է 2129, իսկ համայնքային բնակչությունը՝ 2390։
1973 թվականին գյուղն ուներ 3161 մարդ, որոնցից 72%-ը հույն կիպրացիներ էին, իսկ 28%-ը թուրք կիպրացիներ։ Թուրքերի ներխուժումը Կիպրոս առիթ հանդիսացավ գյուղի հույն բնակչության լքմանը։ Այսօր բնակչության մեծամասնությունը թուրք կիպրացիներ են։


== Ժողովրդագրություն ==


== Քույր-քաղաքներ ==
 Օսմանիե, Թուրքիա


== Ծանոթագրություններ ==
Հավանականության խտություն

Հավանականության խտություն 
  
    
      
        X
      
    
    {\displaystyle X}
   պատահական մեծության, այնպիսի 
  
    
      
        p
        (
        x
        )
      
    
    {\displaystyle p(x)}
   ֆունկցիա, որ կամայական 
  
    
      
        a
      
    
    {\displaystyle a}
   և 
  
    
      
        b
      
    
    {\displaystyle b}
  -ի համար 
  
    
      
        a
        <
        X
        <
        b
      
    
    {\displaystyle a<X<b}
   անհավասարության հավանականությունը հավասար է

  
    
      
        
          ∫
          
            b
          
          
            a
          
        
        p
        (
        x
        )
        d
        x
      
    
    {\displaystyle \int \limits _{b}^{a}p(x)dx}
  ։ Հավանականության խտությունը միշտ բավարարում է 
  
    
      
        p
        (
        X
        )
        
          ⩾
        
        0
      
    
    {\displaystyle p(X){\geqslant }0}
  , 
  
    
      
        
          ∫
          
            +
            π
          
          
            −
            π
          
        
        p
        (
        x
        )
        d
        x
        =
        1
      
    
    {\displaystyle \int \limits _{+\pi }^{-\pi }p(x)dx=1}
   պայմաններին։
Երեք եղբոր լեռ

Երեք եղբոր լեռ, լեռ Հայկական լեռնաշխարհում, Դերսիմում։ Սրա մոտ են գտնվում ս․ Սերոբվե և ս․ Քերոբվե վանքի ավերակները։


== Ծանոթագրություններ ==
Նիկոմեդիա

Նիկոմեդիա (հուն․՝ Νικομήδεια), քաղաք Փոքր Ասիայում։ Հիմնադրվել է մ.թ.ա. 712-11 թվականներին և սկզբնապես հայտնի էր Աստակուս անվամբ։ Հետագայում վերակառուցվելով և աճելով, վերածվել է Փոքր Ասիայի կարևորագույն քաղաքներից մեկի։
Դիոկղետիանոսը վերածեց Նիկոմեդիան Հռոմեական կայսրության արևելյան մայրաքաղաքի։
Նիկոմեդիային մեծ վնաս հասցրեց 358 թվականի օգոստոսի 24-ին տեղի ունեցած երկրաշարժը, որին հաջորդեց հրդեհ։ Հետագայում Նիկոմեդիան վերակառուցվեց, սակայն ավելի փոքր մասշտաբներով։
Նիկոմեդիայից էին սկսում Խաչակրաց արշավանքները։ Սակայն արդեն այդ ժամանակ Նիկոմեդիան վերածվել էր մի փոքր գյուղաքաղաքի։ Մի քանի պաշարումից հետո, 1337 թվականին Օսմանյան կայսրությունը վերջնականապես նվաճեց Նիկոմեդիան։
Գրանդի Ֆլորիանոպոլիսի մարզ

Գրանդի Ֆլորիանոպոլիս (պորտ.՝ Mesorregião do Leste Maranhense), վարչական մեզոշրջան Բրազիլիայում, մտնում է Սանտա Կատարինա նահանգի մեջ։ Բնակչությունը կազմում է 939 064 հազար մարդ 2006 թվականի տվյալով։ Զբաղեցված տարածքը 6999,431 կմ²։ Բնակչության խտությունը 134,2 մարդ/կմ²։


== Վիճակագրություն ==
Համախառն ներքին արտադրանքը կազմել է 7 312 295 020,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 332,26 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,847
HIStory: Past, Present and Future, Book I

HIStory։ Past, Present and Future, Book I-ը Մայքլ Ջեքսոնի 9-րդ ստուդիական ալբոմն է։ Ալբոմը թողարկվել է 1995 թվականի հունիսի 16-ին։ Այն իրենից ներկայացնում է երկսկավառականի ալբոմ/լավագույն հիթերի հավաքածու։ Առաքին սկավառակը լավագույն հիթերի հավաքածու է, իսկ երկրորդ սկավառակը ստուդիական ալբոմ՝ նախկինում չթողարկված երգերով։ Այս ալբոմը բեսթսելլեր է երկսկավառանի թողարկումների մեջ։ Այն վաճառվել է 20 միլիոն օրինակով։ Ալբոմը արժանացել է «Գրեմմի» մրցանակի Best Music Video նոմինացիայում, «Scream» սինգլի համար (զուգերգ Ջանեթ Ջեքսոնի հետ)։ Այդ տեսհոլովակը մինչ այժմ համարվում է ամենաթանկը, այն արժի 7 միլիոն դոլար։


== Ձայնագրությունը ==
Ալբոմի ձայնագրման աշխատանքները սկսվել են 1994 թվականի սեպտեմբերից և ավարտվել են 1995 թվականի մարտին։ Ջեքսոնը գրել է երգերի մեծամասնությունը հիմնվելով իր սեփական կյանքի իրավիճակներից՝ անչափահասների բռնաբարության մեղադրանքներ, դեղին մամուլի հետապնդումները։ «Tabloid Junkie» և «This Time Around» երգերը քննադատում էին դեղին մամուլին։
Մայքլի և Ջանեթի զուգերգը դարձավ այն երգերից, որոնք ստեղծվել են Մայքլի և կոմպոզիտորներ Ջիմմի Ջեմի, Թերրի Լյուիսի համատեղ աշխատանքից («HIStory», «Tabloid Junkie»), ինչպես նաև այս ալբոմում փայլեցին կոմպոզիտորներ Դալլաս Ոստինը («This Time Around»), Առ. Քելլին «You Are Not Alone» բալլադում, Չարլի Չապլինը, ով գրել էր «Smile» երգը, և իհարկե ինքը Ջեքսոնը, ով գրել էր «They Don't Care About Us», «Earth Song», «Stranger in Moscow», «D.S.», «Money», «Little Susie» երգերը։ Փաստորեն Մայքլի գործերը այս ալբոմում գերակշռում էին, նա հաշվի չէր առնում այն թեմաները որոնց դիպչում էր՝ ռասսիզմը, էկոլոգիան և այլ սեփական զգացմունքները (մասնավորապես «D.S.» երգը ուղղված էր Ջեքսոնի գործով դատախազի դեմ՝ Թոմաս Սնեդդոն)։ Ինչպես նախորդ ալբոմներում, այս ալբոմում էլ Մայքլի հետ ելույթ ունեցան տարբեր աստղեր։ Ռեփփեր Notorious BIG-ը կատարեց «This Time Around» երգի ռեփփային մասը, սոուլ խումբ Boyz II Men-ը կատարեց «HIStory» երգի բեկ վոկալը, «2 Bad» երգում օգտագործվեց բասկետբոլի աստղ Շաքիլ Օ'նիլի բանաստեղծությունը։ Չնայած նրան, որ ալբոմում տեղ էին գտել 14 նոր երգ, Մայքլը ալբոմի երգացանկ ներառեց The Beatles-ի «Come Together» երգի ռիմեյքը, որը նա ձայնագրել էր 1988 թվականին «Moonwalker» ֆիլմի համար։ «HIStory» ալբոմում տեղ գտած ռիմեյքը օրիգինալից ավելի կարճ էր, իսկ օրգինալը թողարկվել էր 1992 թվականին լույս տեսած «Remember The Time» սինգլում։


== Երգացանկ ==
Բոլոր երգերի հեղինակն է Մայքլ Ջեքսոնը, բացառությամբ նշված դեպքերի. 


== Շրջագայություն ==

Ալբոմի առաջխաղացումը ապահովելու համար Մայքլը սկսեց իր HIStory համաշխարհային շրջագայությունը, որին մասնակցեցին ավելի քան 4 միլիոն մարդ։ «Sony»-ն թողարկեց պրոմո հոլովակ որում Մայքլը ղեկավարում էր հազարավոր զինվորականների, և Մայքլի հսկա արձանը երթևեկում էր նավերի վրա Եվրոպայի շուրջ, ինչպես նաև Եվրոպական տարբեր քաղաքներում տեղադրվեցին Մայքլի հսկա արձաններ, Սոնին ծախսեց մոտ 30 միլիոն դոլար ալբոմի փիառի համար։


== «Tabloid Junkie» (Թերթային թմրամոլ) երգի բառերը ==


== Զբաղեցրած հորիզոնականներ ==


== Աղբյուրներ ==
Կայծակնային պատերազմ

Կայծակնային պատերազմ կամ Բլիցկրիգ (գերմ.՝ Blitzkrieg, Blitz - կայծակ և Krieg - պատերազմ), գերմանական ռազմագետների ջախջախման մոդելի պատերազմավարության տեսություն, որը ենթադրում էր ամենակարճ ժամկետում (օրերի կամ ամիսների ընթացքում) հաղթել հակառակորդին։ Հիմնական գործիքակազմերն էին՝ մարտավարական օդուժը, որը ակտիվորեն օգնում էր մասսայական տանկային զորքերին, որոնց հետ ներդաշնակված կիրառվում էին մոտոհետևակն ու շարժական հրետանին։ Գերմանա-նացիստական հրամանատարությունը, մասնավորապես, կայծակնային պատերազմ էր պլանավորել Խորհրդային Միության դեմ՝ նպատակ ունենալով օգտագործել հարձակման հանկարծակիությունը ու 1,5 ամսվա ընթացքում պարտության մատնել վերջինին։


== Գրականություն ==
Karl-Heinz Frieser - Blitzkrieg-Legende — Der Westfeldzug 1940 — Operationen des Zweiten Weltkrieges Band 2; München 2005 ISBN 3-486-57824-3,
Jean Vanwelkenhuyzen, 1940. Pleins feux sur un disastre, Editions Racine, 1995
Crémieux-Brilhac, Les Français de l'an 40, Deel I։ La guerre oui ou non? en Deel II։ Ouvriers et soldats, Uitg. Gallimard, 1990
Bruno Comer, Mei '40. De onbegrijpelijke nederlaag, Uitg. Davidsfonds, Leuven, 2010
Միլբեռն Սթոուն

Միլբեռն Սթոուն (անգլ.՝ Milburn Stone, հուլիսի 5, 1904(1904-07-05), Burrton, Հարվի շրջան, Կանզաս, ԱՄՆ - հունիսի 12, 1980(1980-06-12), Լա Խոյա, Սան Դիեգո, Կալիֆոռնիա, ԱՄՆ), ամերիկացի դերասան։ Հանդիսատեսին հայտնի է «Փողի ծուխը» սերիալից և «Սուր աղեղներ», «Նվաճողները Մարսից», «Ալասկինյան մեծ առեղծվածը» ֆիլմերից։ Էմմի մրցանակի դափնեկիր է։


== Ծանոթագրություններ ==
Դեղին թռչունը (ֆիլմ)

Դեղին թռչունը (ֆիլմ)
Դեղին թռչունը (ֆր.՝ Gus, petit oiseau, grand voyage), 2014 թվականի ֆրանսիական CG- անիմացիոն ֆանտաստիկ ֆիլմ է։ Ֆիլմի ռեժիսորը՝ Քրիստիան դը Վիտան է։
Ֆիլմը հնչյունավարողներն են՝ Սեթ Գրինը, Դակոտա Ֆենինգը, Ջիմ Ռաշը, Յուվետ Նիկոլե Բրաունը, Քրիստինե Բարանսկին, Ռիչարդ Քինդը, Դենի Գլովերը և Էլիոթ Գոլդը։


== Սյուժե ==
Դարիուս, թռչունների երամի առաջնորդը, վիրավորվել էր, մինչև թռչունները կչվեն դեպի Աֆրիկա։ Միգրացիան իրականացնելու մասին տեղեկությունը պետք է հաղորդել առաջին թռչունին, որ հանդիպում է Դարիուսին։ Այն Չիժն է, ում հուզում է մարտահրավերը, բայց նա շատ քիչ կյանքի փորձ ունի։ Կարլը հույս ուներ, որ նա կկատարեր առաջնորդի դերը, բայց Չիժը ընկնում է երամի մեջ և նրանց տանում հարավ։ Նա իրոք միայնակ երիտասարդ էր առանց կյանքի փորձի և դրա համար շատ անգամներ երամին կարող էր վտանգ սպառնալ։ Նա վայրէջք է կատարել Հոլանդիայում և ոչ թե Իսպանիայում։ Դելֆը միշտ աջակցում էր նրան։ ՎԵրջապես նա ասում է ճշմարտությունը և պարզվում է «Երկաթե թռչուն»-ից չպետք է վախենալ։


== Դերերում ==
Սեթ Գրին- Չիժը, ոչ մագիստրատուրային թռչուն
Դակոտա Ֆենինգ- Դելֆ, Դարիուսի աղջիկը և ուսուցիչը
Քրիստինե Բարանսկի- Ժանետ, Կարլի մայրը և Չիժի քույրը
Յուվետ Նիկոլե Բրաուն- Լադիբուգ, Չիժի լավագույն ընկերը
Ռիչարդ Քինդ- Միկա, Ջանետի ամուսինը
Ջիմ Ռաշ- Կարլ, Ջանետի և Միկայի որդին
Դենի Գլովեր- Դարիուս, երամի առաջնորդը և Դելֆի հայրը
Էլիոթ Գոլդ- Օըլ
Բրեդի Կորբեթ- Վիլի, Ֆլեքսի տարեց եղբայրը
Ջեյմի Դենբո- Մեյգիա, Մաքսի, Գիգիի, Անտոնի և Լիսայի մայրը
Ջադոն Սանդ- Ֆլեք, Վիլիի երիտասարդ եղբայրը
Քեդրիկ Յարբրոգ- Ֆլեք
Զաչարի Գորդոն- Մաքսի, Անտոնի, Լիսայի և Գիգիի եղբայրը
Ջոեյ Կինգ- Գիգիի, Լիսայի Անտոնի և Մաքսի քույրը
Ռիան Լե- Անտոնի, Մաքսի, Լիսայի և Գիգիի եղբայրը
Տարա Սթրոնգ- Լիսա, խելացի և Մաքսի, Անտոնի և Գիգիի քույրը
Կոնչեյտա Ֆերել- Մարջորե
Չրիս Պարսոն- Ռոդենտ 1
Հ, Միքայել Քրոներ- Ռոդենտ 2
Անդրե Սոգլիուզո- առնետ, որսորդ
Ֆրեդ Տատասքիորե- աղավնի


== Ծանոթագրություններ ==


== Արտաքին հղումներ ==
Yellowbird(անգլ.) ֆիլմը Internet Movie Database կայքում
Դեղին թռչունը (ֆիլմ)(անգլ.) ֆիլմը Rotten Tomatoes կայքում
SC Films International official website Archived 2014-11-29 at the Wayback Machine.
Կոմարովցի (այլ կիրառումներ)

Կոմարովցի, կարող է վերաբերել՝

Կոմարովցի - գյուղ, Ուկրաինայի Չեռնովցիի մարզի Ստորոժինեցի շրջանում
Կոմարովցի - գյուղ, Ուկրաինայի Վիննիցայի մարզի Բառի շրջանում
Վերին Ծղարո

Վերին Ծղարո կամ Ադգիլխուա (մինչ 1948 թվականը` Վերին Լեմսա, աբխազ.` Адгилхуа, վրաց.` ზემო წყარო), գյուղ Աբխազիայի Գուլրիփշի շրջանում, Կոդոր գետի հովտում։ Գտնվում է Գուլրիփշից 22 կմ հեռավորության և ծովի մակարդակից 620 մ բարձրության վրա։


== Բնակչությունը ==
1959 թվականի տվյալներով, գյուղն ուներ 156 բնակիչ` հիմնականում հայեր։ 1989 թվականի հաշվառումներով, գյուղում ապրում էր 150 մարդ, կրկին հայեր։


== Ծանոթագրություններ ==
Ռուվր (Կալվադոսի գավառ)

Ռուվր (ֆր.՝ Rouvres), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 221 մարդ, բնակչության խտությունը` 24.92 մարդ/կմ²։ Բնակավայրը զբաղեցնում է 8.87 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 25 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 139 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 40։ Ակտիվության ցուցանիշը կազմում է 71,2 %։ 99 աշխատունակ մարդկանցից աշխատել է 95 անձ (52 տղամարդ և 43 կին)։ Գործազուրկ են եղել 4 անձ (4 տղամարդ և 0 կին)։ 40 անաշխատունակներից 10-ը եղել են աշակերտներ կամ ուսանողներ, 21-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օդապարուկ թռցնողը (ֆիլմ, 2007)

«Օդապարուկ թռցնողը» (անգլ.՝ The Kite Runner), ռեժիսոր Մարկ Ֆորսթերի դրաման, որը էկրաններին ցուցադրվել է 2007 թվականին։ Խալեդ Հոսեյնիի «Օդապարուկ թռցնողը» վեպի էկրանավորումն է։


== Սյուժե ==
Ֆիլմում պատմվում Է Քաբուլում բնակվող բարեկեցիկ ընտանիքից մի տղայի՝ Ամիրի պատմությունը, որին տանջում է մեղքի զգացումը, քանի որ լքել է իր ընկեր Հասանին՝ հոր ծառայի որդուն։ Պատմությունը ծավալվում է բուռն իրադարձությունների ֆոնի վրա՝ Աֆղանստանում միապետության անկումից մինչև խորհրդային զորքերի մուտքը երկիր, աֆղան փախստականների զանգվածային ելք և թալիբների ռեժիմ:


== Դերերում ==
Խալիդ Աբդալլա - Ամիր
Զեկերիա Էբրահիմա - պատանի Ամիր
Ահմադ Խան Մահմիդզադա - պատանի Հասան
Խոմայուն Էրշադի - Ագա Սահիբ (Բաբա)
Ատոսսա Լեոնի - Սորայա
Շոն Տոուբ - Ռահիմ Խան
Սաիդ Տագմաուի - Ֆարիդ
Սաեդ Ջաֆար Մասիխուլա Գարիբզադա - Օմար
Էլհամ Էխսաս - պատանի Ասսեֆ
Խալեդ Խոսեինի - բժիշկ այգում (կամեո)


== Մրցանակներ և անվանակարգեր ==
Պարգև «Օսկար» - 2008

Լավագույն երաժշտություն ֆիլմի համար - Ալբերտո Իգլեսիաս (անվանակարգ)Պարգև «Ոսկե գլոբուս» - 2008
«Ոսկե գլոբուս» մրցանակ ֆիլմի լավագույն երաժշտության համար - Ալբերտո Իգլեսիաս (անվանակարգ)
«Ոսկե գլոբուս» մրցանակ օտարալեզու լավագույն ֆիլմի համար (անվանակարգ)Պարգև BAFTA - 2008
BAFTA մրցանակ Լավագույն ոչ անգլալեզու ֆիլմի համար - Վիլյամ Հորբերգ, Վալտեր Ֆ. Պարկս, Ռեբեկա Յելդհեմ, Մարկ Ֆորստեր (անվանակարգ)
BAFTA մրցանակ Լավագույն ադապտացված սցենարի համար - Դևիդ Բենիոֆ (անվանակարգ)
BAFTA մրցանակ ֆիլմի լավագույն երաժշտության համար - Ալբերտո Իգլեսիաս (անվանակարգ)Պարգև «Սպուտնիկ (մրցանակ)» - 12-րդ արբանյակային մրցանակ
«Սպուտնիկ» մրցանակ Լավագույն ադապտացված սցենարի համար - Դևիդ Բենիոֆ (անվանակարգ)
Ֆիլմի լավագույն երաժշտություն - Ալբերտո Իգլեսիաս (մրցանակ)


== Ծանոթագրություններ ==


== Արտաքին հղումներ ==
Ֆիլմի ակնարկ Variety կայքում(անգլ.)
Ֆիլմի ակնարկ The Hollywood Reporter կայքում(անգլ.)
Երեմջիկ

Երեմջիկ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լիլլի-Աննե

Լիլլի-Աննե (էստ․՝ Lilli-Anne), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լավրա (Շիժմայի վտակ)

Լավրա  (ռուս.՝ Лавра ), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 15 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300412111100036283
Հիդրոլոգիական ուսումնասիրությունների կոդը - 111103628
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մակեդոնիայի համալսարան

Մակեդոնիայի համալսարան (հունարեն՝ Πανεπιστήμιο Μακεδονίας), պետական բարձրագույն ուսումնական հաստատություն Հունաստանում։ Համարվում է Սալոնիկի երկրորդ խոշորագույն համալսարանը՝ Արիստոտելի համալսարանից հետո։
Նախապատրաստում է էկոնոմիկայի, ինչպես նաև սոցիալական և քաղաքական գիտությունների ոլորտի մասնագետներ։ Ունի ութ ֆակուլտետներ։


== Պատմություն ==
Նախքան 1991 թվականը ուսումնական հաստատությունը հայտնի է եղել որպես «Սալոնիկի բարձրագույն արդյունաբերական հետազոտությունների դպրոց»։ Անվանման և տեղակայման վայրի փոփոխոթյունից հետո համալսարանը համալրվում է նոր բաժիններով՝ ի դեմս մենեջմենթի և տնտեսագիտության։ Շուտով այն նաև ստանում է պետական բուհի կարգավիճակ։


== Ֆակուլտետներ ==
2016 թվականից ի վեր համալսարանում գործում են հետևյալ ութ հիմնական բաժինները․

տնտեսագիտության բաժին (2014)
Բիզնես կառավարման բաժին (2010)
Հաշվապահական հաշվառման և ֆինանսների բաժին (2014)
Միջազգային և եվրոպական ուսումնասիրությունների բաժին (2014)
Բալկանյան սլավոնական և արևելագիտության բաժին (2014)
Երաժշտագիտության և արվեստի բաժին (2014)
Կրթական և սոցիալական քաղաքականության բաժին (2013)
Կիրառական ինֆորմատիկայի բաժին (2013) 


== Ծանոթագրություններ ==
Կամիշևախա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿամիշևախաԿամիշևախա (ուկրաիներեն՝ Комишуваха), քաղաքատիպ ավան Ուկրաինայի Դոնեցկի մարզի Կրամատորսկի քաղաքային խորհուրդում։ Հիմնադրվել է 1902 թվականին։
2012 թվականի տվյալներով Կամիշևախա քաղաքատիպ ավանում բնակվում էր 491 մարդ։ Բնակավայրը զբաղեցնում է 1408 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)